
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35						
	

U  I M E  R E P U B L I K E  H R V A T S K E

R J E Š E NJ E

Trgovački sud u Zadru, OIB:39670464653, po sutkinji Ani Markač, u skraćenom stečajnom postupku nad dužnikom BUDIM d.o.o., Zadar, Vukovarska 10 A, OIB:65139449808, povodom zahtjeva Financijske agencije, RC Split, Podružnice Zadar, dana 28. listopada 2016.,
r i j e š i o   j e

	Odbacuje se zahtjev Financijske agencije od 24. ožujka 2016. za provedbu skraćenoga stečajnog postupka nad dužnikom BUDIM d.o.o., Zadar, Vukovarska 10 A, OIB:65139449808.

Obrazloženje

	Financijska agencija je 24. ožujka 2016. podnijela ovom Sudu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj 71/15, dalje:SZ) navodeći da isti na dan 22. ožujka 2016. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 15.974,07 kn te da nema zaposlenih.  
Nakon izvršenog uvida u sudski registar, a postupajući sukladno odredbi čl. 430. SZ-a, Trgovački sud u Zadru je 28. travnja 2016. objavio oglas na mrežnoj stranici e-Oglasna ploča kojim su pozvane osobe ovlaštene za zastupanje dužnika po zakonu u roku od 15 od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu te pozvani vjerovnici najkasnije u roku od 45 dana od dana objave oglasa, predložiti otvaranje stečajnoga postupka nad dužnikom, uz upozorenje o pravnim posljedicama iz čl. 431. SZ-a.
Dana 26. listopada 2016. dužnik je dostavio Potvrdu financijske agencije o blokadi računa i novčanih sredstava ovršenika (list spisa 19) iz koje proizlazi da isti na dan 26. listopada 2016. (datum izdavanja potvrde) na računima i novčanim sredstvima ima evidentirano 0 dana neprekidne blokade, odnosno 68 dana blokade u prethodnih 6 mjeseci zbog nepodmirenih osnovan za plaćanje evidentiranih u Očevidniku redoslijeda za plaćanje. Nepodmirene obveze na dan izdavanja potvrde da  iznose 0,00 kn. 
Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
	Budući da dužnik u Očevidniku redoslijeda osnova za plaćanje nema evidentirane neizvršene osnove za plaćanje u neprekinutom razdoblju od 120 dana, to je za zaključiti da se  u konkretnom slučaju nisu ispunile kumulativno određene pretpostavke iz članka 428. stavka 1. podstavka 2. SZ-a, slijedom čega je odlučeno kao u izreci rješenja. 

U Zadru 28. listopada 2016. 

Za točnost otpravka – ovlaštena službenica 						     Sutkinja
Merlina Klišmanić                                                                                           Ana Markač, v.r.




UPUTA O PRAVNOM LIJEKU: 
Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u 2 (sva) istovjetna primjerka, a o istoj odlučuje Visoki trgovački sud Republike Hrvatske. 



Dostaviti: 
1. podnositeljici zahtjeva
1. dužniku 
1. e-Oglasne ploče suda
1. u spis.
